Държавен вестник, бр. 11, 2020 г., стр. 17

БРОЙ  11	
Д Ъ Р Ж А В Е Н  В Е С Т Н И К 	
СТР.  17  
Бележка 13. ДОПЪЛНИТЕЛНА АДМИ-
НИСТРАТИВНА ТАКСА
Допълнителна административна такса в 
размер 3,2% е начислена на линии 001 – 005.
ПИСМО ЗА ПРЕДЛАГАНЕ И ПРИЕМАНЕ 
НА ОФЕРТА (LOA) – СТАНДАРТНИ УС-
ЛОВИЯ
Раздели
1. Условия – Задължения на правител-
ството на САЩ (USG)
2. Условия – Общи договори с Купувач
3. Обезщетения и поемане на рискове
4. Финансови условия
5. Разпоредби за транспортиране и не-
съответствие
6. Гаранции
7. Уреждане на спорове
1. Условия – Задължения на правителството 
на САЩ (USG)
1.1. Освен ако не е посочено друго, изде-
лията ще бъдат тези, които са стандартни за 
Департамента по отбраната (DoD) на САЩ 
независимо от марката или модела.
1.2. Правителството на САЩ ще предостави 
изделията от своите запаси и ресурси или ще 
ги осигури съгласно условия, съвместими с 
нормативните актове и процедури на DoD. 
Когато осигурява доставки за Купувача, DoD 
ще използва основно същите договорни клаузи, 
същата система за управление на договорите 
и същите процедури за осигуряване на ка-
чество и проверки, които би използвало при 
осигуряване на доставки за себе си, освен ако 
не е заявено друго от Купувача и прието от 
DoD, както е посочено в настоящото LOA. 
Освен ако Купувачът не е поискал писмено 
да бъде определен единствен изпълнител и 
настоящото LOA отразява приемане на това 
определяне от страна на DoD, Купувачът 
съзнава, че изборът на изпълнител, който да 
отговаря на изискванията, е отговорност на 
правителството на САЩ, което ще избере 
изпълнителя на същото основание, което 
прилага за избиране на изпълнители, отго-
варящи на неговите изисквания. Купувачът 
освен това се съгласява, че DoD на САЩ 
носи цялата отговорност за договарянето 
на реда и условията на договорите, които са 
необходими за изпълнение на изискванията 
в настоящото LOA.
1.3. Правителството на САЩ може да 
включи защита срещу компрометиране (АТ) 
на оръжейните системи и компоненти, които 
съдържат критична информация (CPI), свърза-
на с техническите характеристики на дадена 
способност. Защитата срещу компрометиране 
няма да засяга експлоатацията, поддръжката 
или логистиката, при условие че са спазени 
всички условия, описани в техническата до-
кументация на системите.
1.4. Правителството на САЩ ще положи 
всички възможни усилия да осигури издели-
ята на посочените цени в щатски долари и в 
рамките на посочената наличност.
1.5. При извънредни и непреодолими об-
стоятелства, когато националният интерес 
на САЩ го изисква, правителството на САЩ 
си запазва правото да прекрати или преус-
танови прилагането изцяло или частично 
на настоящото LOA във всеки един момент 
преди доставката на отбранителните изде-
лия или изпълнението на услуги за отбрана. 
Правителството на САЩ носи отговорност 
за разходите по преустановяване на своите 
доставки, произтичащо от прекратяване или 
преустановяване на прилагането съгласно 
настоящия раздел. Прекратяването от страна 
на правителството на САЩ на договорите 
с неговите доставчици, други действия във 
връзка с тези договори или преустановяването 
на доставките или изпълнението на услуги по 
отбраната не се считат за прекратяване или 
преустановяване на прилагането на самото 
LOA съгласно този раздел.
1.6. Американският личен състав, който 
извършва услуги по отбраната съгласно това 
LOA, няма да изпълнява задължения от боен 
характер, включително задължения, свързани 
с обучение и предоставянето на консултации, 
които биха могли да доведат до участие на 
американски личен състав в бойни действия 
извън САЩ, във връзка с изпълнението на 
тези услуги по отбраната.
1.7. При назначаването или наемането на 
американски личен състав за изпълнението на 
настоящото LOA от правителството на САЩ 
няма да се вземат предвид раса, религия, 
националност или пол.
1.8. Освен ако не е посочено друго, насто-
ящото LOA може да се предоставя за публична 
проверка, ако е съвместимо с националната 
сигурност на САЩ.
2. Условия – Общи договори с Купувач
2.1. Купувачът може да отмени настоящото 
LOA или да заличи отделни точки във всеки 
момент преди доставката на отбранителни 
изделия или извършването на услуги по 
отбраната. Купувачът носи отговорността 
за всички разходи вследствие на отмяна по 
настоящия раздел. 
2.2. Купувачът съзнава задълженията си, 
произтичащи от Международното хумани-
тарно право и Декларацията за правата на 
човека. Купувачът се съгласява, освен ако 
взаимно не бъде договорено друго в писмен 
вид от Купувача и правителството на САЩ, да 
използва отбранителните изделия, продадени 
по силата на настоящото LOA единствено за 
целите на:
2.2.1. вътрешната сигурност;
2.2.2. законна самоотбрана;